
Асистентка
_______________________________________________________
Чарли 
Досега в „Привилегировани”.  
Лоръл
Дъщеря ми остави две внучки – Роуз и Сейдж. Закъсаха в училище.
Меган
Да им бъда частна учителка? Аз съм Меган Смит.

Джейкъб
Джейкъб.

Меган
Не сте ли много млад за директор?

Джейкъб
Тъй като ще работим заедно, ще ми е нужен номера ви.
Меган
Много отдавна не съм излизала с никого. Радвам се, че ме покани.

Сейдж
Някой възрастен, който да отговаря за нас.

Меган
Неудобно ми е, че правя това.
Фотограф 
Готово! Привършваме!

Сейдж
Какво правиш? 

Меган
Истински приятел? Този мъж тук.

Марко
Какъв е проблемът, Чарлс?

Чарли
Аз съм й приятел.

Марко
И какво лошо има в това?

Чарли
Най-обикновен приятел и такъв ще си остана.

НАДПИС
ПРИВИЛЕГИРОВАНИ
Меган
Здравейте! Извинете ме! Ох, прощавайте! Ох, ударих се! … Здравей! Добре дошла!
Лоръл
Благодаря, Меган. Хубаво е вкъщи.

Меган
Как беше в Париж? Видя ли Айфеловата кула? Винаги съм искала да я видя. Знаеш ли, че тя е с 695 стъпала? Не че е важно… Е, как беше?

Лоръл
Много успешно. А как са момичетата?

Меган
Чудесно. Роуз има пет плюс на контролното по химия, а Сейдж се съгласи да чете „Спасителят в ръжта”, а не разни списания, докато прави фитнес, което е голям напредък.

Лоръл
Радвам се да го чуя.

Меган
Тъкмо щях да ги карам на училище, защото шофьорът е болен. Ще се качиш ли да ги видиш?

Лоръл
Няма нужда. Ще ги видя довечера. Върна ли се от командировка, имаме навика да си правим голяма вечеря.
Меган
Еха! За какво става дума? Пица или наденички на скара? Никакви кренвирши и разни там боклуци.

Лоръл
Ела и ти. Ще е специална вечеря. Марко ще ни приготви нещо от френската кухня, а кулинарните му умения са невероятни.

Меган
Да, знам, че е така и много мило, че ме каниш, но не искам да ви се натрапвам.

Лоръл
Не се натрапваш. Аз те каня. Вечерята е точно в седем. Джералдин, остави куфара ми в кабинета и ме свържи с Хенри в Ню Йорк.

Джералдин
Веднага.

Меган
Семейна вечеря. Страхотно, а?

Джералдин
Не мога да знам. V
Меган
Обадете ми се след училище и късмет по история.
Роуз
Не ни е нужен. … Благодаря, Меган.

Джейкъб
Виж ти каква приятна изненада!

Меган
Здравей. Шофьорът им е болен днес и затова… Какво правиш?

Джейкъб
Казвам ти „здравей” с целувка.

Меган
Да не те е хванала амнезията? Никакви целувки в училище. Това беше правило номер… Не помня точно, но си е правило.

Джейкъб
Извинявай. Не знаех, че правилата важат за нас.

Меган
Бяхме сключили това споразумение, преди да започнем да излизаме.

Джейкъб
Ясно, ясно. Хм…, и без това влизам в събрание. Ще ти звънна после.

Меган
Джейкъб.

Роуз
Прешъс! Прешъс! Господи, колко много ни липсваше!

Сейдж
Виж ти!

Джордана
Много е красива, нали?
Сейдж
Как беше в Индия? Стана ли индийска кинозвезда?

Роуз
Как вашите разрешиха да отсъстваш месец и половина от училище?
Прешъс
Нямаха избор. Този път не снимахме сапунка, а филм, който ще ме изстреля на върха.

Сейдж
А как получи ролята? Баща ти ли е продуцент?

Прешъс
Да, но на кастинга използвах псевдоним, така че я получих без никакви връзки.

Роуз
Сигурно са се отнасяли с теб като с кралица?

Прешъс
И още как. Имах си асистентка, личен готвач, оборудвана каравана. Беше невероятно.
Сейдж
Да, с Роуз знаем какво е. И ние имахме такава каравана, когато правехме снимки за списанието.

Прешъс
Снимките, които се провалиха? Да, Джордана ми каза. Да не забравя – каня всички на премиерата, така че започвайте да приготвяте скъпите тоалети. Ще е прекрасно! Събитието ще е номер едно!

Меган
Може ли да…?

Емили
Здравейте.

Меган
Здравейте. Извинявайте, че ви прекъснах.

Емили
Няма нищо. Тъкмо си тръгвах. Радвам се, че те видях, Джейкъб.

Джейкъб
Аз също, Емили. … Какво има?

Меган
Да. Здравей… Аз… там в колата. Не знам… Ти май се разсърди.

Джейкъб
Не се разсърдих. Всичко свърши.
Меган
Как така свърши? Между нас ли?

Джейкъб
Мегън, всичко друго за мен свърши. Затова искам да те целуна, когато те видя.

Меган
Нали знаеш, че тук не може да се целуваме. Ще ни видят и ще тръгнат слухове.

Джейкъб
Нека тръгнат. Какво от това?

Меган
Знаеш много добре – тръгнат ли слухове, просто… нямат спиране.

Джейкъб
Не мога да разбера защо всичко между нас е такава огромна тайна.

Меган
Да, прав си, но не мисли, че не искам да идваш да ме вземаш с колата или да го огласим, но… момичетата са там. Лоръл също…
Джейкъб
Те ще го преживеят, а аз не виждам какво влиза в работата на Лоръл с кого излизаш.

Меган
Да, но ще се запита защо не съм й казала още в самото начало, защото очевидно тя те познава и…

Джейкъб
Знам, че Лоръл е твой работодател и съм сигурен, че ако й обясниш, че ние с теб сме двойка…

Меган
(прек.) Двойка ли сме?

Джейкъб
Не сме ли?

Меган
Не знаех. Така де.. Не знаех, че използваме точно тази дума.

Джейкъб
Неприятно ли ти е да я използваме?

Меган
Не, не, не. Не, разбира се.

Джейкъб
Добре.

Меган
Много добре. Хубава дума.

Джейкъб
Така е. V
Меган
Знаеш ли какво? Вярваш или не, но аз, Меган Смит, перманентно необвързана, си имам приятел!
Марко
Аз също! Много е готина, нали?

Меган
Виното щеше да помогне на много от приятелките ми. Помогна и на мен. Имам си приятел! Господи, колко странно само! Глупости ли говоря?

Марко
Не, много се радвам за теб, но в момента приготвям „Кокован”. 
Меган
Да. Ще се похваля на Лоръл и сестрите. Най-подходящият момент за това ще е семейната вечеря, за която искрено се радвам.
Марко
Аз пък не се радвам.

Меган
Шегуваш ли се? Та нали върху това е изградена Америка? Ябълковият пай, бейзболът и карамелените бонбони. Не съм била на семейна вечеря не знам от кога. Не сме се събирали след като мама си замина.

Марко
Нали не искаш да ми се жалваш? Защото мога да се обзаложа в противното.

Меган
Не ти се жалвам. Просто казвах, че у нас не правехме такива вечери и аз винаги чувствах, че ми липсва нещо.

Марко
Не са ли те хранили като дете?

Меган
Знаеш какво имам предвид. Смятам, че е много хубаво, че Лоръл прави тези вечери.

Марко
Изглеждаш изненадана.

Меган
Малко да. Винаги съм смятала, че тя отделя малко внимание на момичетата, но очевидно съм грешала. И се радвам, че съм грешала. Как изглеждам? Да се преоблека ли за вечерята?
Марко
Свери си часовника. Вечерята започна преди пет минути.

Меган
Какво? … Здравейте! V
Сейдж
Ако Прешъс ми изпрати още една снимка, облечена в сари, ще се ядосам. Ганди не е ли изчерпал тази тема преди сто години?

Роуз
Виж какви приятели си е добавила в профила си във „Фейсбук”. Господин Шеймелан. Много е готин.
Меган
Чуйте…, имам новина за вас…
Лоръл
Шшш. Да, Лен, точно пред мене са.

Меган (шепне)
Извинявай.

Лоръл
Да, виждам, че продажбите на продуктите ни са спаднали. Това е проста графика, а не латински. Онова, което не разбирам, е защо са спаднали? Секунда, Лен. Малки подаръци от Париж, момичета.

Сейдж
Страхотна е!

Роуз
Много елегантна.

Лоръл
Да са ви честити.

Меган
На това се казва подаръци! Веднъж баща ми замина в командировка и…

Лоръл
(прек.) Изпрати ми повече данни, Лен. А къде са новите снимки? Защо постоянно трябва да моля за тези неща? В копието за Франция се усеща американския привкус. Французите няма да го харесат. V
Меган
Здравей! Получи ли ми съобщението?

Чарли
Да, но бях адски зает. А и Карлос ми е ядосан. Събраха ми се много ангажименти.

Меган
Ще ти помогна да напълниш солниците. Ще си има безплатен работник. Можеш ли да повярваш колко вяла беше семейната вечеря снощи? Имам чувството, че тези хора не знаят как да общуват помежду си. Беше ужасно.
Чарли
Нали не са ти близки.

Меган
В момента са единствените, които имам.

Чарли
Защото ти си решили така. Сигурен съм, че баща ти ще се радва да те види.

Меган
Все едно. Искам да кажа, че вечерята беше толкова странна, че дори не успях да им кажа за Джейкъб. Просто не успях измежду есемесите и шътканията. Да, имаше шъткания.

Чарли
Щом не си готова да обявиш връзката си, няма проблем.
Меган
Готова съм. Защо…, защо мислиш, че не съм?

Чарли
Още един въпрос за терапевта ти, какъвто аз не съм.

Меган
Може би си прав. Вероятно не мога да свикна с мисълта, че си имам приятел. От четири години не съм имала, а всички знаем как приключиха нещата благодарение на Лили.

Чарли
Забрави го, Меган. Не всички момчета са като него.
Меган
Говориш така, но не съм ти казвала за русата мацка в офиса на Джейкъб вчера.

Чарли
Пак започваш.

Меган
Не съм луда. Имаше нещо.

Чарли
Да, и то е, че си луда.

Меган
Добре, луда съм, но нямам ли това право? Сестра ми спа с единствения приятел, който съм имала. Това така ме нарани, че…

Манди
Чарли, Карлос те търси!

Чарли
Отивам.

Манди
Да.

Чарли
Чуй ме. Престани да саботираш връзката си. Кажи на Лоръл и сестрите. Кой знае, може би това ще ги сближи повече.

Меган
Да, ще видят каква съм откачалка. Идеалната жертва за следващата семейна вечеря. V Здравейте, момичета! Искам да поговорим за нещо, което може да не ви хареса, но да знаете, че от вас зависи дали да продължим да го обсъждаме или не, и ако с нещо то ви е неприятно…

Сейдж
(прек.) Ще ни оставиш на мира? Значи ни е неприятно. Чао.
Меган
Излизам с Джейкъб Касиди.

Роуз
О, много съжалявам!

Меган
Защо? За какво? Защо съжаляваш?

Роуз
Нагласено ли е? Той каза, че няма да повтарям класа, ако излезеш с него. Незаконно ли е?

Меган
Не, не, не. Излизам с него, защото го харесвам.

Роуз
Много… странно. Добре.
Сейдж
Този цвят е отвратителен. Харесва ли ти?

Роуз
Дай да видя.

Меган
Това не ви ли притеснява?

Сейдж
Съжалявам да го кажа, но ние си имаме истински проблеми, като например факта, че все още нямаме мениджър.

Роуз
Сейдж се ядосва, защото приятелката ни Прешъс става известна.

Сейдж
Първо тя изобщо не е известна. Снимала се е във филм със слонове и субтитри. Кой ще го гледа?

Роуз
Мразя субтитрите.

Сейдж
Че кой ги обича? И второ, не става дума за Прешъс, а за нас? Откакто се провалиха онези снимки, за което отново ти благодаря, ние вървим все по-надолу. Ако искаме да бъдем модели, трябва повече да се стараем, Роуз.
Роуз
Права си.

Сейдж
Да, знам, защото това е само началото.

Меган
Добре, аз ще ви оставям, но ще се върна да проверя домашното по история, а ако искате да говорим за Джейкъб…

Роуз
(прек.) Чао, Меган!

Меган
Добре. Остана да кажа на Лоръл. V Извинявай. Мислях, че си сама. Ще… Ще дойда после.

Лоръл
Не, не, не. Заповядай. Нужно ни е странично мнение. Какво не е наред в тази снимка?

Меган
Нищо. Много е хубава.

Лен
Лоръл, аз не…

Лоръл
(прек.) Ще си купиш ли червило, щом я видиш?
Меган
Да. Аз… не слагам често червило, но бих си купила, след като видя снимката.

Лоръл
Стара ли изглеждам?

Меган
Стара ли? Стара? Не, не, разбира се. Младолика – да. И лъчезарна дори. Всъщност още днес ще отида да си купя такова червило.
Лен
Лоръл, никой не смята, че си стара. Просто червилото се купува от по-възрастни жени.
Лоръл
Защото зад продукта стои жена като мен?
Лен
Не говоря за замяна, а за по-млад модел, който да се снима с теб. 
Лоръл
Забрави! Няма да наема някоя тийнейджърка, която не знае на кой свят е още. Това е семеен бизнес. Няма да свържа името си с подобни глупости.

Меган
Защо не използвате Роуз и Сейдж? Те са от семейството и са точно в тази възраст. Или по-добре да не си отварям устата, а да оставя специалистите да говорят.
Лен
Добра идея. Ралф Лорен снима семейството си в кампания, рекламираща бои за бита. Бижан стори същото, без семейството му да блести с нещо. Вижте, не е нужно да го решаваме сега, но преди да хвърлим още пари за…
Лоръл
(прек.) Много добре знам, Лен. А сега ме извинете.

Лен
Благодаря.

Меган
И аз благодаря. Чакай! Не мога да си тръгна. Дойдох, за да ти кажа нещо и не тръгвам, преди да съм го сторила. Може ли?

Лоръл
Какво има?

Меган
Добре, ето какво – излизам с Джейкъб Касиди, директорът на училището.

Лоръл
И?

Меган
Реших, че е добре да знаеш. С теб имахме известни проблеми с доверието и не исках да си мислиш, че правя нещо зад гърба ти. Трябваше да ти кажа, когато започнахме да излизаме, но…
Лоръл
(прек.) Разбирам. Не си искала да ми губиш времето, преди да си сигурна.

Меган
Точно така. Четеш ми мислите. Страхотно! Не съм имала приятел отдавна и реших да те използвам като средство да държа Джейкъб на дистанция, което звучи шантаво, но не…
Лоръл
(прек.) Меган.

Меган
Да. Добре. Значи всичко е наред и… благодаря. И чао. V Здравей, аз съм. Добри новини. Казах на всички за приятелството и връзката ни и… вече можем официално да се целуваме където пожелаеш. В рамките на закона де. Дали според закона има места, забранени за целуване? Вероятно някъде в Юта. ... Момичетата се разпищяха, което никога не вещае добро. Звънни ми като се прибереш. V Какво става тук?
Сейдж
Да й кажа ли? Да й кажа ли?

Лоръл
Давайте.

Сейдж
Ние с Роуз ще се снимаме в новата кампания на „Лимож Козметикс”! 

Роуз
Представяш ли си? Ще станем известни модели!

Меган
Фантастично! Много се радвам за вас! … Наистина! V
Джордана
Еха! Страхотно сари! От филма ли ти остана?
Прешъс
Да, всички костюми остават за мен. Още един плюс.

Сейдж
Което ми напомня да говорим с нашия дизайнер, преди да започнем снимките.

Роуз
Добре. Не е ли солено това? Трябва ни стриктна диета.
Джордана
Снимки ли казахте?

Сейдж
Не ти ли казах? Ние с Роуз ще бъдем новите лица на „Лимож Козметикс”. Да, международна кампания. Ще ни снима самият Найджъл Баркър.

Джордана
Така ли? Сериозно?
Роуз
Не е ли невероятно?

Сейдж
Да, обмисляме го с Лоръл от известно време. Просто изчаквахме удобния момент. Градим бъдещата си кариера.

Прешъс
И откога имате кариера?

Сейдж
Винаги. Някой иска ли минерална вода? Да? V
Меган
Важното е, че го обявихме. Официално сме двойка. Всички знаят и никой не го е грижа. Излишно се притеснявах, но поведението ми беше разбираемо – държах Джейкъб на разстояние, защото се страхувах да се доближа до него. Не че историята ми не потвърждава този тип поведение, но нали и ти ме посъветва да действам, Чарли?
Чарли
Да, така е.

Меган
Е, поне се успокоих, че го обявихме пред света. Сега вече ще пренесем връзката си на съвсем друго ниво.

Чарли
Радвам се да го чуя. Виж, трябва да бачкам.

Меган
Чакай малко. Искам да чуеш най-хубавото. Говорих с Лоръл и й дадох страхотна идея за новата й рекламна кампания, насочена към по-млади потребители – червила и така нататък. Както и да е. Аз й предложих да използва внучките си. Това съвсем ще ги сплоти като семейство. Гениално, а?

Чарли
На работа съм.

Меган
Да, извинявай. Ще поговорим на вечеря. Яде ми се бургер? А на теб?

Чарли
Тази вечер съм на среща с Манди. Може би…

Меган
(прек.) Чакай малко. С Манди? Истинска среща?

Чарли
Да.

Меган
Първа любовна среща?

Чарли
Да. Защо?

Меган
Ами…, много интересно. Не знаех, че я харесваш.
Чарли
Защото никога не ме питаш, Меган. Ние говорим само за теб.

Меган
Това не беше много учтиво.

Чарли
Извинявай. На работа съм. Казах ти вече, че не можеш да идваш тук.

Меган
Какво има?

Чарли
Нищо. Просто… бързам. V
Марко
Как е малката ми Джаки Колинс?

Меган
Хм?

Марко
Представям си как пишеш евтини любовни романи. Не ми отнемай тази заблуда. Заповядай, почерпи се.

Меган
Не, благодаря.

Марко
Скъпа, това сирене пристигна от Швейцария тази сутрин. Поне се усмихни. Благодаря.

Меган
Извинявай. Благодаря. Сигурно е вкусно.

Марко
Добре, сподели с Марко. Защо си тъжна?

Меган
Сдърпах се с Чарли днес.

Марко
В какъв смисъл?

Меган
Не мога да обясня. Напоследък е много странен. Сякаш се опитва да се скара с мен и не знам защо.

Марко
Разговаряй с него. Убеден съм, че ще се разберете. А междувременно се усмихни. Очаква ни месец на мир и спокойствие, докато Лоръл и близначките са на тяхната фото сесия.
Меган
(прек.) Да…. Моля? Един месец?

Марко
Да. И аз се надявах да е за по-дълго.

Меган
Не. Трябва да открия Лоръл.

Марко
Такова сирене не се хвърля на боклука. V
Асистентка
Благодаря, госпожо Лимож.

Лоръл
Харесва ми роклята на Дара Етингър, но ако ще сме в бяло, по-добре да е Амелия Роуз.

Роуз
Много си красива с тази рокля.

Сейдж
Нали?

Лоръл
Момичета, имам идея. След снимките в Лондон, ще идем в „Мосиманс” – един от любимите ми ресторанти в този град.

Роуз
Наистина ли? Ще имаме ли време?
Лоръл
Мила моя, за „Мосимънс” ще намерим време.

Роуз
Господи, страхотно! Нямам търпение! Никога не сме ходили с теб на ресторант.

Меган
Здравейте! Прекрасно изглеждате! Я колко много рокли.

Сейдж
Цял месец! Нямам толкова много куфари.

Меган
Цял месец! Еха, дълго време.

Лоръл
Напълно нормално за такава кампания. Ще снимаме в Палм Бийч като за начало и после заминаваме в чужбина.

Меган
В чужбина?

Лоръл
Проблем ли има?

Меган
Не. Ъъ… всъщност да. Ъъ…, не знам дали ще успея да разговарям с всички учители. Щеше да е добре да знам по-рано.

Лоръл
Ти си умно момиче. Знам, че ще се справиш.

Меган
Може би идеята не е много добра – да отсъствате цял месец от занятията в училище.

Сейдж
Ти сериозно ли говориш?

Лоръл
Сейдж. Всичко ще е наред.

Сейдж
Не обърквай нещата.

Меган
Може ли да поговорим?

Лоръл
Току-що го сторихме.

Меган
Не искам да превишавам правомощията си, но се притеснявам. В училище наближават класните изпитвания, а и Роуз напредна много. Това само ще им навреди.
Лоръл
Преувеличаваш малко, не мислиш ли?

Меган
Не мисля.

Лоръл
Щом си толкова загрижена, поговори с приятеля си. Може би той ще ни помогне.

Меган
Не смятам, че е редно да молим директора за подобно нещо. Не е въпросът аз да намеря разрешение.
Лоръл
А в какво е въпросът?

Меган
Виж, много се радвам, че прекарваш повече време с момичетата. Затова и дадох тази идея.

Лоръл
Ти ли даде тази идея?

Меган
Нямах това предвид.

Лоръл
(прек.) Искаш награда, така ли?

Меган
Не. Разбира се, че…

Лоръл
Как смееш да намекваш, че не прекарвам много време с тях?

Меган
Не исках да… Аз …

Лоръл
(прек.) Какъв е проблемът, Меган, защото нямам време да ти галя егото.

Меган
Не става дума за егото ми, а за Роуз и Сейдж. Ти ме нае, за да ги уча, а аз не мога да го правя без тях.

Лоръл
Добре. Тогава ще дойдеш с нас и ще ги учиш по време на пътуването ни.

Меган
Те тук не искат да четат, а как ще се концентрират върху квадратните уравнения, докато са в Париж?
Лоръл
Нали затова ти плащам – да им помагаш?

Меган
Ти ме нае и за друго – да отговарям за възпитанието им, а сега пренебрегваш ролята ми тук.

Лоръл
Ролята ти тук?

Меган
Извинявай, но…

Лоръл
(прек.) Ролята ти е да ги учиш и възпитаваш. Не ние се съобразяваме с твоите планове, а ти с нашите. Заминаваме за Лондон след четири дни, така че да си наясно, Меган. Край на разговора! V
Меган
Уф, беше ужасно. За миг си помислих, че ще вземе да ме зашлеви.

Джейкъб
Е, чак пък.

Меган
Сериозно! Започна да ме назидава. Не знам какво да правя.

Джейкъб
Много лесно – просто й се извини.

Меган
Какво?

Джейкъб
Не се връзвай на Лоръл за нещо такова. Роуз се справя добре в училище благодарение на теб. Просто не й го повтаряй, а и аз ще помогна с каквото мога.

Меган
Да. Първо, благодаря много и второ, не е там работата. Те трябва да са на училище. Категорично. Съгласен си с мен, нали?

Джейкъб
Не казвам, че училището не е важно, но е различно от нашето време. Децата днес имат други приоритети.

Меган
Знам. Училището не е важно за тях по вина на такива като Лоръл.

Джейкъб
Може би…

Меган
(прек.) Може би хора като мен не бива да се извиняват, че отстояват мнението си за нещо, което е пагубно за образованието им.

Джейкъб
Нямах това…

Меган
(прек.) И може би трябва да спрем да им внушаваме противоречивите си възгледи, защото е грешно.

Джейкъб
Много ми харесваш, когато се разпалиш така.

Меган
Да…, извинявай много. Малко се вживях в принципите си.

Джейкъб
Няма нищо. Разбирам те.

Меган
Не, не ме разбираш. Всъщност да. Притеснявах се какво ще кажат хората, но повече се притеснявах от мисълта, че ще си имам приятел.

Джейкъб
Мислех, че го желаеш.

Меган
Не, не. Желая го, само че… малко се страхувах от този факт. Но после изведнъж се промених и...

Джейкъб
Запомни си мисълта. Здравей, Емили! Да. Може ли да се чуем по-късно? Да, благодаря. Извинявай. Та какво казваше?

Меган
Значи… беше Емили.

Джейкъб
Да.

Меган
Момичето от онзи ден?

Джейкъб
Да.

Меган
Може би трябва да ти кажа колко щях да се ядосам, преди промяната в мен. Щях да те затрупам с въпроси за това обаждане, щях да те ревнувам. С една дума, недоверието ми щеше да се прояви с пълна сила и щяхме да си имаме неприятности. Пак повтарям – преди промяната.
Джейкъб
Значи предишната Меган е имала добри инстинкти.

Меган
Така е. А… колко добри?

Джейкъб
Емили е бивша приятелка. Разделихме се миналият август, а онзи ден в кабинета ми беше някак странно, че ви запознавам.

Меган
Знаех си. Знаех, че не си внушавам.

Джейкъб
Тя е в града само за няколко дни и настоява да обядваме заедно, но аз отхвърлям молбите й, защото предпочитам да обядвам с теб.

Меган
Наистина ли?

Джейкъб
Наистина.

Меган
Ти си моето момче. Видя ли колко лесно го казах? Ти си моето момче. Ехо! V
Чарли
Марко!

Марко
Меган не е тук, а аз бързам. Тридесет човека чакат да им сготвя и да им сервирам.
Чарли
Знам, че Меган я няма. Би ли й дал това? Тя го остави в апартамента ми.

Марко
Напиши й бележка, така и така си тук?

Чарли 
Какво искаш да кажеш?

Марко
Не се стеснявай, момче. Меган ми каза, че се държиш странно напоследък. Тя не знае защо, но ние знаем, нали?

Чарли
Опитвам се да я забравя, както ти ме посъветва.

Марко
Не, не. Не ти казах да се караш с нея.

Чарли
Не се карам с нея. Нужно ми е спокойствие. Как да я забравя, като се отбива в ресторанта всеки ден?

Марко
Отбива се, защото няма представа какво става. Не можеш да прекратиш това хубаво приятелство като я отбягваш. Кажи й, че си зает, че си изморен. Кажи й, че гледаш телевизия или че си осмисляш живота, но не я отбягвай. Не забравяй, че това момиче е най-добрият ти приятел и я третирай като такъв.
Чарли
Дай й това, моля те. V
Найджъл
Браво, момичета! Усмихнете се! Цялото семейство е тук! Така.

Меган
Колко са красиви само! Как върви всичко?

Найджъл
Зле. Лен, нищо не се получава. Опитвам се да заснема едно мило семейство, но връзката между тях не се получава.

Меган
Трябваше да дойдете на семейната вечеря.

Лен
Да променим нещо, Найджъл. Например да намалим осветлението. Много благодаря на гримьорките. Отдръпнете се, ако обичате.
Найджъл
Да опитаме нещо по-различно. Лоръл, защо не застанете по-близо до Сейдж? … Добре. Момичета, усмихнете се на баба си?

Лоръл
Лен, побързайте. Имам конферентен разговор след половин час.

Лен
Добре. Почти сме готови, Лоръл.

Найджъл
Добре, дами, още веднъж. Мислете си за нещо забавно и весело. Поставете ръка върху рамото на Сейдж. … Да, малко по-близо.

Лоръл
Снимайте най-после! V Добре…, да видим какво сме направили днес.
Лен
Тези са от сутрешната сесия. Другите по-късно. … Както казах, това не са всичките. … Момичетата изглеждат прекрасно. Не забравяй, че това беше пробно. Найджъл ще направи корекции в Лондон, ако прецениш.

Лоръл
Лен, остави ме за минутка?

Лен
Осветлението не беше добро.

Лоръл
Върви.

Лен
Да. V
Сейдж
Сигурно имаше тридесетина човека, които се грижеха за грима ми. Всичко беше от класа.

Роуз
Меган ще дойде всеки миг. Сейдж, ние й обещахме да наваксаме с уроците, преди да заминем.

Сейдж
Да. Дано правим малка саможертва.

Джордана
Не е за вярване, че ще бъдете цял месец в Лондон. Завиждам ви.

Сейдж
Ако потръгнат нещата, се насочваме към Азия.

Роуз
Към Азия ли? Откога? Защото ще трябва да кажем на Меган.

Прешъс
Май не сте съвсем готови за изпитанието.

Сейдж
Не мисля. Това е само началото.

Роуз
Да, Сейдж има големи планове за нас.

Меган
Момичета, готови ли сте за учене?

Сейдж
Както казах, малка саможертва.

Джордана
Много са готини.

Прешъс
(прек.) Нямат шанс.
Меган
Реших да сменим малко обстановката.

Сейдж
Аз искам кафе без кофеин със сметана и без каймак.

Роуз
Да, добра идея. За мене двойно. Благодаря, Меган.

Меган
Добре. Повече няма да давам такива идеи. Здравей, Чарли. Мегън е. Знам, че напоследък с нас нещата се объркаха и мисля, че знам защо. Постоянно те занимавах със себе си и ако това е причината, извинявай много. Така че, ако си свободен довечера, заповядай у нас да си направим пикник. Тъкмо ще ми разкажеш за Манди. Чао. Звънни ми. Какво ми поръчаха? Какво си…?

Емили
(прек.) Обадете ми се.

Роуз
Добре. Чао.

Сейдж 
(прек.) Ще се чуем. Чао. … Къде са кафетата?

Меган
Откъде познавате тази жена?
Роуз
Това е Емили.

Меган
Да, знам, че се казва Емили. Познавам я.

Сейдж
Откъде?

Меган
Аз задавам въпросите тук и пак ви питам: откъде познавате Емили?

Сейдж
От училищния театрален кръжок.

Роуз
Да, тя вече е студентка.

Сейдж
Ще ни вземеш ли кафе?

Меган
Джейкъб! Здравейте, приятно ми е! Хубава блуза! Джейкъб.

Джейкъб
Здравей, какво има?

Меган
Емили е учила тук?

Джейкъб
О…

Меган
„О” ли? Забрави да ми кажеш ли?

Джейкъб
Не смятах, че е важно.

Меган
За мене е важно.

Джейкъб
Виждам го.

Меган
Нали не си ходил с нея, преди да завърши?

Джейкъб
Не, разбира се. Тя беше на деветнадесет и…

Меган
(прек.) Това не променя нещата. Нищо чудно, че намираш връзката ни за нормална, щом си ходил с ученички.
Джейкъб
Току-що казах, че излизах с нея след завършването й. Изчакахме да мине лятото.

Меган
Искам да седна.

Джейкъб
Не прави от мухата слон. Поех тази длъжност в края на учебната година, така че тя не ме приемаше като директор.

Меган
Да, но преди това си бил учител тук.

Джейкъб
Да, но не преподавах на Емили. Прекалено много раздухваш нещата.

Меган
Не, аз… не мога да излизам с човек, чиято приятелка му е била ученичка, и която е в невинна възраст. Просто…

Джейкъб
(прек.) Момент. Какво искаш да кажеш?
Меган
Казвам, че всичко приключи.

Джейкъб
Мисля, че правиш голяма грешка.

Емили
Извинявайте. Това е баща ми. Какво? Тя ти каза „край”.

Меган
Явно не правя никаква грешка. V
Джералдин
Меган, извинявай, че те безпокоя. Лоръл те вика в офиса си. Добре ли си?

Меган
Не съвсем, Джералдин, но благодаря, че попита. V Искала си да ме видиш?

Лоръл
Да, искам да поговорим за пътуването. Решихме, че…

Меган
(прек.) Преди да продължиш, искам да ти се извиня. Онзи ден не бях на себе си. Явно толкова много искам да бъда част от това семейство, че преминах някои граници. Ти най-добре знаеш кое е по-добро за Роуз и Сейдж.

Лоръл
Меган…

Меган
(прек.) За жалост ние с Джейкъб скъсахме и той няма да може да помогне както очаквахме.

Лоръл
Надявам се не заради това.

Меган
Не, не. Заради други неща. Нищо, което заслужава внимание.

Лоръл
Жалко, че те е разочаровал. За съжаление няма да си единствената днес. Няма да правим снимките с момичетата. Кампанията ще се насочи в съвсем друга посока.

Меган
Така ли? Малко изненадващо.

Лоръл
Нима? Ти беше там вчера. Трябва да си забелязала. Честно казано не осъзнавах колко сме се отчуждили. Когато бяха мънички и Керълайн беше жива, бяхме много щастливи. Сейдж не се отлепяше от мен. След като Керълайн се помина, бях съкрушена. Не можех да стоя в тази къща и всеки път, когато виждах Роуз и Сейдж, сякаш виждах нея. Бях… Дойде ми в повече.

Меган
Разбираемо е.

Лоръл
Когато най-после се отръсках от мъката, момичетата вече не ме искаха. Нямаха доверие в мен. Не мога да ги виня за нищо. После „Лимож Козметикс” се прочу и знам ли, вероятно съвсем се откъснах.
Меган 
Не си се откъснала. Правиш им вечери. Което не е малко.

Лоръл
Така мислех и аз, но явно съм се залъгвала. Нямам никакъв контакт със собствените си внучки. Те не ме познават изобщо. И дори ще ме намразят, когато им отнема това пътуване.

Меган
Нека аз да им кажа.

Лоръл
Не е необходимо.

Меган
Аз го искам. Моля те. В крайна сметка заради моята глупава идея се стигна дотук. Нека оправя нещата. Аз го искам.
Лоръл
Благодаря ти. Кажи им, че много съжалявам. V
Роуз
И двете са красиви!

Сейдж
Всичко ще им хареса.

Меган
Няма да има фото сесия.

Сейдж
Какво?

Меган
Решили са да променят рекламната стратегия. Много съжалявам. Знам колко силно го желаехте и искам да ви кажа, че това няма нищо общо с…

Сейдж
(прек.) Замълчи.

Роуз
Сейдж.
Сейдж
Не знам коя от двете е по-жалка – ти, че се вреш в чужди работи или Лоръл, че е слаба и ти разрешава да й диктуваш.
Меган
Лоръл няма никаква вина. Тя сама искаше да ви каже.

Сейдж
(прек.) Не ми пука! Не разбирам защо никой в този дом не иска да съм щастлива!

Роуз
Миличка, недей да плачеш.

Сейдж
Стига! За мен това беше по-важно, отколкото за теб!

Меган
Знам, че е така, но тепърва ще има рекламни кампании, в които ще участвате.

Сейдж
Няма. Лоръл дава обещания, които не спазва и винаги слага себе си на първо място.

Меган
Не е вярно. Тя ви обича изключително много.

Сейдж
Ако е така, нямаше никога да те наеме на работа.

Меган
Сейдж.

Сейдж
Остави ме на мира!
Роуз
Сейдж. Сейдж, почакай!

Меган
Много съжалявам, Роуз.

Роуз
Няма нищо. Сейдж е права. За мене… за мене това не беше толкова важно. Честно казано, исках го, за да съм по-дълго време с Лоръл.
Меган
Това е най-хубавото нещо, което чух тази седмица. Роуз, не е нужно да ходиш до Европа, за да си с Лоръл. Ако я потърсиш тук, ще я намериш.

Роуз
Аз ще…

Меган
Върви. V
Марко
Учих в „Ле Кордон Блу” при самия Марио Батали. Четири години готвех за губернатора, а сега правя бургери.

Меган
И то какви бургери. Силно пикантни, любимите на Чарли.
Марко
Да се надявам, че ще му хареса това подобие на храна.

Меган
Определено ще му хареса. Забравих ли да спомена и пържените картофки? На това се вика приятелство, господине.

Марко
Сигурна ли си в това?

Меган
Всъщност не, но в това е целта. Въпреки че имах ужасна седмица, тази вечер я посвещавам на него. Здравей, къде си?
Чарли
Здравей. Манди е взела билети за концерта на Джак Джонсън и ме покани да отида с нея. Да, така че… ми е неудобно да откажа. Искам да кажа, че още не знам дали ще се получи нещо, но…

Меган
Единственият начин да разбереш е да си с нея.

Чарли
Точно така. Както, когато ти и Джейкъб започнахте да излизате и ти беше постоянно заета.

Меган
Да, но за твоя информация ние скъсахме.

Чарли
Какво? Кога стана това?

Меган
Дълга история. Ще ти кажа като се видим. Приятно прекарване.

Чарли
Да. Но… Да.

Меган
Чао, Чарли.

Манди
Е, идваш ли?
Чарли
Да, идвам.

Манди
Чудесно! V
Марко
Няма ли да дойде?

Меган
Да, със сигурност това бе най-ужасната седмица в живота ми – загубих приятеля си, губя най-добрия си приятел, скарах се с шефката си и както винаги, Сейдж не ме понася.

Марко
Погледни го от друг ъгъл – най-добрият ти приятел е щастлив с новото гадже, сестрите остават в училище, а ти разкри своя любим, преди да ти е изневерил.

Меган
И Сейдж ме уважава?

Марко
Ти пък много искаш. А сега ми подай кетчупа, за да убия пикантния вкус на първия в живота ми бургер.

Меган
Кетчуп ли? Фатална грешка. Клин клин избива – ще ти сложа повечко лук. Ще ти хареса.
_______________________________________

